
RAPORT DE SPECIALITATE
La proiectul de hotărâre privind însușirea și aprobarea documentației cadastrale de dezlipire în 2 (două) loturi a unui imobil, aparținând domeniului public al Unității Administrativ-Teritoriale comuna Gohor
	
Subsemnata Grădinaru Angela, în calitate de secretar general al Unității Administrativ-Teritoriale comuna Gohor,
Avand in vedere: 
- Planul de amplasament delimitare a imobilului cu propunerea de dezlipire întocmit de S.C. TERRACAD SURVEYING SVT S.R.L.
- prevederile art. 5 lit. j), art. 84, art. 105, alin. (1), art. 129 alin. (1), alin. (2), lit. c) și d) coroborate cu alin. (6) șit. c) și alin. (7), art. 354 din Ordonanța de Urgență a Guvernului nr. 57 din 3 iulie 2019 privind Codul administrativ, cu modifcările și completările ulterioare;
- prevederile art. 879 si art. 880 din Codul Civil adoptat prin Legea nr. 287 / 2009, republicat, cu modificările și completările ulterioare;
- Legea nr. 7/ 1996 a cadastrului, republicată, cu modificările și completările ulterioare;
- Ordinul ANCPI nr. 600/2023 pentru aprobarea Regulamentului de recepţie şi înscriere în evidenţele de cadastru şi carte funciară.
Prin proiectul de hotărâre înaintat, se propune dezlipirea imobilului teren intravilan, nr. cadastral 103767, Tarla 58/3, Parcela 771/1, categoria de folosință pășune, aflat în domeniul public al comunei Gohor, județul Galați, după cum urmează: 
a) Lotul 1 - Imobilul situat în județul Galați, T58/3, P 771/1, având suprafața măsurată de 44.579 mp;
b) Lotul 2 - Imobilul situat în județul Galați, T58/3, P 771/1, având suprafața măsurată de 5420 mp.
 Prin dezlipirea imobilului identificat cu NC 103767, se vor forma două corpuri de proprietate noi, categorie de folosință pășune.
Totodată este necesar ca pentru efectuarea operațiunilor notariale de dezlipire a imobilului identificat să fie împuternicit primarul comunei Gohor, domnul Sîrghie Gelu, ca reprezentant legal al UAT comuna Gohor, să semneze în numele și pentru comuna Gohor, actul notarial de dezlipire.
Apreciez ca oportună și benefică inițiativa privind însușirea și aprobarea documentației cadastrale de dezlipire în 2 (două) loturi a unui imobil, aparținând domeniului public al Unității Administrativ-Teritoriale comuna Gohor și propun Consiliului Local Gohor, ca în proxima ședință să analizeze și să aprobe proiectul de hotărâre menționat.

Secretar general,
Angela GRĂDINARU
